section_heading: Vijetnam
paragraph_text: mini|200px|4 Thunderchiefa zajedno s B-66 bombardiraju Sjevernovijetnamske položaje Baš kada se proizvodnja Thunderchiefa bližila kraju rat u Jugoistočnoj Aziji se rasplamsavao. U kolovozu 1964. USAF-ova 36. Taktička lovačka brigada je prebačena iz Japana u zračnu bazu Korat u Tajlandu. Prvotno su bili korišteni kao vatrena potpora spasilačkim misijama no u stvarnosti su služili kao jurišnici za CIA-ine operacije u Laosu. 14. kolovoza 1964. F-105D poručnika Davea Grabena je bio teško oštećen od strane neprijateljske PZO. Unatoč teškim oštećenjima, uspio se vratit u bazu te je zbog teških oštećenja zrakoplov otpisan. To je bio prvi F-105 Thunderchief koji je izgubljen zbog neprijateljskih djelovanja. Šest mjeseci nakon dolaska u Jugoistočnu Aziju, 36. Taktičko lovačka eskadrila je prebačena u drugu bazu a na njeno mjesto je došla 35. Taktičko lovačka. Na kratko su neki F-105 djelovali i iz baze Da Nang u Južnom Vijetnamu no kasnije su vraćeni u Tajland. Sve do 1966. Američka vlada je zanijekala da Thunderchiefovi djeluju iz Tajlanda. U stvarnosti, često su bili korišteni, tako su sudjelovali i u akciji Barrel Roll od prosinca 1964. a korišteni su kao potpora Laoškim snagama u borbi protiv Sjeverno Vijetnamske vojske i drugih komunističkih pobunjenika. mini|lijevo|250px|F-105 s AGM-45 i AGM-78